****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 60**

**На 5 април 2017 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Предсрочно прекратяване пълномощията на общински съветници в ОС гр. Ямбол и обявяване за избрани Общински съветници в ОС гр. Ямбол следващите кандидати от листите на ПП „ГЕРБ” и „Българска социалистическа партия “

*докладчик: Екатерина Янева*

3. Разни

**ПРИСЪСТВАХА**: Екатерина Янева, Мариана Гърдева, , Димитър Събев, Станка Раданова, Недялко Савов, Мирослава Янева, Весела Караманова, Младенка Делибалтова, Светла Кирилова и Драгомир Димитров

**ОТСЪСТВАХА**: Мехмед Мехмедов

Заседанието бе открито в 13.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията, имаме необходимия кворум за провеждане на днешното заседание.

Предлагам колегата Драгомир Димитров за преброител при отчитане на поименното гласуване, а за изготвяне на протокола- колегата Кирилова. Който е съгласен с така направеното предложение, моля да гласува.

Гласували **За** – 10 членове: Екатерина Янева, Мариана Гърдева, Димитър Събев, Станка Раданова, Недялко Савов, Мирослава Янева, Весела Караманова, Младенка Делибалтова, Светла Кирилова и Драгомир Димитров

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, ноторно известен факт е че с Решение № 4686-НС от 31.03.2017 г. на Централна избирателна комисия, Обнародвано в ДВ бр.28 от 4 април 2017г. са обявени за избрани за народни представители в Четиридесет и четвъртото Народно събрание от **Тридесет и първи изборен район – Ямболски -** ГосподинЮлиян Михайлов Папашимов и Господин Николай Димитров Пенев, които са общински съветници в Об.С Ямбол. Със заявления с наши вх.№№ 288 и 289 от 04.04.2017г. посочените общински съветници, чрез Председателя на Об.СЯмбол са заявили своето желание за предсрочно прекратяване на пълномощията им като Общински съветници на основание чл. 30, ал.4, т.4 от ЗМСМА, поради избирането им за народни представители. В тази връзка ще Ви представя проекта за решение, с което едновременно ще обявим за избрани за общински съветници следващите кандидати от съответните политически партии, т.е. от ПП ГЕРБ и от Българска социалистическа партия. Но преди това нека да установим всъщност от документите, които са пред вас, кои са следващите в листите им. Давам думата на Станка Раданова в тази връзка. Заповядайте Раданова.

**СТАНКА РАДАНОВА**: Колеги от Справка за класиране според преференциите от 26.10.2015г. на „Информационно обслужване” АД е видно, че не са налице обстоятелствата по чл.458, ал.5 от ИК по отношение листата на ПП „ГЕРБ“ и следващият в листата на ПП „ГЕРБ” кандидат е **Теодора Димитрова Сулева**. За листата на Българска социалистическа партия е видно, че са налице обстоятелствата по чл.458, ал.5 от ИК и следващият в листата на Българска социалистическа партия кандидат е **Стефан Георгиев Стоянов**.

 **ПРЕДСЕДАТЕЛЯТ ЕКАТЕРИНА ЯНЕВА:** Благодаря Раданова. Колеги представям ви следният проект за решение:

В Общинска избирателна комисия в гр.Ямбол са постъпили заявления с вх.№№288 и 289 от 04.04.2017г. от Николай Димитров Пенев– общински съветник от листата на Българска социалистическа партия и Юлиян Михайлов Папашимов от листата на ПП „ГЕРБ”, чрез Председателя на Общински съвет Ямбол, с които се заявява желание за предсрочно прекратяване на пълномощията им като Общински съветници на основание чл. 30, ал.4, т.4 от ЗМСМА, поради избирането им за народни представители.

С Решение № 4686-НС от 31.03.2017 г. на Централна избирателна комисия, Обнародвано в ДВ бр.28 от 4 Април 2017г. са обявени за избрани за народни представители в Четиридесет и четвъртото Народно събрание от **Тридесет и първи изборен район - Ямболски** 1.Юлиян Михайлов Папашимов от ПП ГЕРБ, 2.Кристиан Иванов Вигенин, 3. Николай Димитров Пенев от БСП за БЪЛГАРИЯи4.Волен Николов Сидеров от ОБЕДИНЕНИ ПАТРИОТИ – НФСБ, АТАКА и ВМРО.

Общинска избирателна комисия в Община Ямбол констатира, че са налице законовите предпоставки на чл.30, ал.4, т.4 от ЗМСМА, за предсрочно прекратяване на пълномощията на общинските съветници Юлиян Михайлов Папашимов и Николай Димитров Пенев. На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинските съветници, следва да обяви за избрани за общински съветници следващите в листите на ПП „ГЕРБ” и Българска социалистическа партия кандидати за общински съвтеници.

От извършената проверка в Справка за класиране според преференциите от 26.10.2015г. на „Информационно обслужване” АД се установи, че не са налице обстоятелствата по чл.458, ал.5 от ИК по отношение листата на ПП „ГЕРБ“. Предвид разпоредбата на чл.454, ал.6 от ИК, следващият в листата на ПП „ГЕРБ” кандидат е Теодора Димитрова Сулева.

По отношение листата на Българска социалистическа партия се установи, че са налице обстоятелствата по чл.458, ал.5 от ИК. Предвид разпоредбата на чл.454, ал.7 от ИК, следващият в листата на Българска социалистическа партия кандидат е Стефан Георгиев Стоянов.

Предвид изложеното и на основание чл.30, ал.4, т.4 и ал.7 от ЗМСМА, чл. 87, ал. 1, т.1 и т.24 и чл.458, ал.1 от ИК Общинска избирателна комисия -Ямбол

**Р Е Ш И:**

1. Прекратява пълномощията  като общински съветник в ОС – гр. Ямбол на **Юлиян Михайлов Папашимов**, с ЕГН ……………… и анулира издаденото му Удостоверение **№ 34/27.10.2015г.**.

2. Прекратява пълномощията  като общински съветник в ОС – гр. Ямбол на **Николай Димитров Пенев**, с ЕГН ……………… и анулира издаденото му Удостоверение **№ 21/27.10.2015г.**

3**.**Обявява за избрана за общински съветник в ОС – Ямбол, от листата на ПП „ГЕРБ” Теодора Димитрова Сулева с ЕГН ……………….и издава удостоверение за Общински съветник.

4.Обявява за избран за общински съветник в ОС – Ямбол, от листата на Българска социалистическа партия Стефан Георгиев Стоянов с ЕГН ………………. и издава удостоверение за Общински съветник.

5. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

Колеги някакви коментари по докладвания проект за решение.Не виждам такива, затова който е съгласен с него моля да гласува.

**ДРАГОМИР ДИМИТРОВ:** Гласували **За** – 10 членове: Екатерина Янева, Мариана Гърдева, Димитър Събев, Станка Раданова, Недялко Савов, Мирослава Янева, Весела Караманова, Младенка Делибалтова, Светла Кирилова и Драгомир Димитров

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №223-МИ/05.04.2017г.

Сега колеги следва да издадем Удостоверенията на обявените за избрани общински съветници и и да се изготви писмо до Об.СЯмбол, с което да се представи екземпляр от Решението и Удостоверенията на общинските съветници. Закривам заседанието.

Заседанието бе закрито в 14.30 часа

ПРЕДСЕДАТЕЛ:

 Екатерина Янева

СЕКРЕТАР:

 Недялко Савов